Tunde Bakare limamin Coci ne. An sanar cewa an kama shi ne a watan Maris na 2002 bayan da ya yi wa’azin sukar shugaban kasa na lokacin Olusegun Obasanjo. Ya kasance abokin takarar shugaban Najeriya Muhammadu Buhari a takarar shugaban kasar Najeriya na 2011 . Ya taba zama Fasto a Cocin Deeper Life Bible kafin ya tafi ya shiga Cocin Redeemed Christian Church of God wanda ba da jimawa ba ya tafi ya kafa nasa. Jaridar The Guardian ta bayyana Bakare a matsayin daya daga cikin fastoci masu fada aji a siyasancin a Najeriya. Bakare ya ce haifaffen Musulmi ne, amma ya koma Kiristanci a 1974. Bakare ya halarci makarantar firamare ta All Saints, Kemta, Abeokuta, daga nan kuma ya halarci makarantar Lisabi Grammar School, Abeokuta, inda ya karanta fannin shari'a a Jami'ar Legas tsakanin 1977 zuwa 1980. An kira shi Lauyan a 1981 kuma ya bi NYSC, ya yi aikin lauya tare da Gani Fawehinmi Chambers, Rotimi Williams & Co da Burke & Co, Solicitors. Ya kafa nasa kamfanin lauyoyi Tunde Bakare & Co (El-Shaddai Chambers) a cikin Oktoban shekara ta 1984.